钦定古今图书集成/理学汇编/文学典/第060卷 > 皮日休
## 钦定古今图书集成/理学汇编/文学典/第060卷 > 皮日休

按《北梦琐言》：咸通中进士皮日休进书两通。其一请
以孟子为学科，其略云臣闻圣人之道不过乎经，经
之降者不过乎史，史之降者不过乎子，不异道者，孟
子也。舍是而子者，必斥乎经史，为圣人之贼也云云。
文多不载。请废庄列之书，以孟子为主，有能通其义
者，其科选同明经也。其二请以韩文公愈配飨太学，
其略曰“臣闻圣人之道，不过乎求用。用于生前，则一
时可知也，用于死后，则万世可知也”云云。《孟子荀卿》
翼传孔道，以至于文中子。文中子之道旷矣，其几于
室授者唯韩愈焉。蹴及杨、墨，蹂践释、老，故得孔道炳
然如日星焉。吾唐以来，一人而已，苟不得在二十一
贤之数，则典礼未为备也。日休先字逸少，后字袭美，
襄阳竟陵人也。业文，隐鹿门山，号醉吟先生，窃比大
圣榜，未及第，礼部侍郎郑愚以其貌不扬，戏之曰：“子
之才学甚富，如一日何？”休对曰：“侍郎不可以一日废
二日。”谓不以人废言也。举子咸推服之。官至国子博士。寓苏州，与陆龟蒙为文友，著文数十卷，《皮子》三卷。
黄寇中遇害，其子为钱尚文，《吴越相》。

按《湖广通志》：“皮日休，字袭美，襄阳人。咸通中，射策不
中第，退归次其文名文薮，作《忧赋》《河桥》《霍山桃花赋》
《九讽》《十原补》《周礼九忧歌》《春秋决疑》，其馀论议，皆上
剔远非，下补近失，非空言也。又请命有司选士，去庄
列书，专以孟子为主。崔仆守苏，辟为判官。与陆龟蒙
为友。著《鹿门隐书》十篇，有《松陵唱和集》。孙文灿，亦能”
诗，官鸿胪少卿。